text: [{"text_idx": "#000001", "text": "\u201cTuman ang kalipay sang akon pamilya nga nakaabot na sa amon ang ika-apat nga salga sang tig 10 kilos nga bugas. Insigeda ko ini nga ginhuwad sa amon talagbasan nga sang nagligad nga adlaw wala na sang unod. Safe na ang kalan-unon sa sunod nga inadlaw,\u201d pahayag sang taga-Culasi."}, {"text_idx": "#000002", "text": "Sa subong nga tion nga may yara sang pagpamahog sang COVID-19 Omicron Variant, importante nga may yara sang bugas ang talagbasan sang kada pamilya bangud tuman kadelikado ang pagginuha sa tagsa ka mga panimalay."}, {"text_idx": "#000003", "text": "Madamo nga Salamat sa aton mga lideres kag opisyales sa Barangay Culasi sa pagpanguna ni Nanay Inday Teresa Almalbis kag Kap. Rey Magallanes sang Baybay sa pagsiguro nga safe kag matalunsay ang distribusyon sang tig-10 kilos nga bugas sa linibo nila ka residente."}]